ΓΡΑΠΤΗ ΕΡΩΤΗΣΗ E-2513/99

υποβολή: Rosa Migulez Ramos (PSE) προς την Επιτροπή

(22 Δεκεμβρίου 1999)

Θέμα: Πληρώματα τρίτων χωρών σε κοινοτικά σκάφη

Από την αρχή του έτους, ως συνέπεια της απελευθέρωσης του καμποτάζ και στην προσπάθειά τους να μειώσουν το κόστος, ορισμένοι ευρωπαίου πλοιοκτήτες του εμπορικού ναυτικού και του τομέα της αλιείας, προσπάθησαν να αντικαταστήσουν τα πληρώματα που αποτελούντο από κοινοτικούς εργαζομένους με πληρώματα χαμηλού κόστους, απαρτιζόμενα από εργαζομένους μη κοινοτικών χωρών. Σύμφωνα με καταγγελίες συνδικάτων του τομέα, ο μόνος στόχος που επιδιώκεται μέσω της διευκόλυνσης της πρόσβασης μη κοινοτικών εργαζομένων στην αγορά αυτή είναι να δημιουργηθούν συνθήκες επισφαλούς απασχόλησης με συνθήκες εργασίας χειρότερες των προβλεπομένων από τους κανόνες που διέπουν την ευρωπαϊκή αγορά εργασίας.

Πώς αξιολογεί η Επιτροπή το γεγονός αυτό το οποίοποβαθμίζει τα κοινωνικά δικαιώματα των κοινοτικών εργαζομένων;

Ποία μέτρα έχει δρομολογήσει η Επιτροπή και ποίες δράσεις σκέπτεται να αναλάβει για να θέσει τέλος σ' αυτήν την πρακτική κοινωνικού ντάμπινγκ;

Απάντηση της Κ. de Palacio Εξ ονόματος της Επιτροπής

(14 Φεβρουαρίου 2000)

Η Επιτροπή προβληματίζεται έντονα από τη συρρίκνωση της απασχόλησης των ναυτικών της Κοινότητας προς όφελος ναυτικών από τρίτες χώρες και σε μη κοινοτικού επιπέδου συνθήκες, τόσο στον κλάδο του θαλασσίου καμποτάζ (ακτοπλοΐα) όσο και σε αυτόν των μεταφορών μεταξύ κρατών μελών. Δενπάρχει εναρμόνιση σε κοινοτικό επίπεδο της νομοθεσίας των κρατών μελών προκειμένου περί της απασχόλησης ναυτικών προερχομένων από τρίτες χώρες.

Η εθνική νομοθεσία των περισσότερων κρατών μελών επιτρέπει την πρόσληψη ναυτικών από τρίτες χώρες και στις συνθήκες που ισχύουν στα κράτη από τα οποία αυτοί προέρχονται, για παροχήπηρεσιών σε διεθνείς μεταφορές ή, λιγότερο, για εργασία σε καμποτάζ. Μια μειοψηφία κρατών μελών επιτρέπει στις περιπτώσεις αυτές την πρόσληψη μόνον κοινοτικών ναυτικών ή ναυτικών αμειβομένων στο ίδιο επίπεδο με τους ντόπιους ναυτικούς. Με τον κανονισμό (ΕΟΚ) αριθ. 3577/92 του Συμβουλίου, της 7 Δεκεμβρίου 1992 σχετικά με την εφαρμογή της αρχής της ελεύθερης διακίνησηςπηρεσιών στις θαλάσσιες μεταφορές στο εσωτερικό των κρατών μελών (θαλάσσιο καμποτάζ)(1), επιτρέπεται στο κράτοςποδοχής να επιβάλει τους δικούς του κανόνες αναφορικά με την εθνικότητα των ναυτικών, τον κατώτερο μισθό, τις συνθήκες εργασίας και κοινωνικής ασφάλισης. Ο μηχανισμός αυτός επιτρέπει συγκεκριμένα στα κράτη μέλη που απαγορεύουν την πρόσληψη μη κοινοτικών ναυτικών να θέτουν σε ίση μοίρα όλους τους ανταγωνιστές αυτής της τόσο ευαίσθητης αγοράς στο καμποτάζ των νησιών τους.

Σε ό,τι αφορά τις μεταφορές μεταξύ κρατών μελών, η Επιτροπή εξέδωσε στις 29 Απριλίου 1998 μια πρόταση οδηγίας του Συμβουλίου σχετικά με τις απαιτούμενες προϋποθέσεις για τα πληρώματα των πλοίων που εκτελούν τακτικές μεταφορές επιβατών και μεταφορές μετεπιβίβασης ανάμεσα στα κράτη μέλη(2). Στην πρόταση αυτή καθορίζεται ένα κοινοτικό σχέδιο μίνιμουμ επιπέδου όρων εργασίας, περιλαμβανομένου και του μισθού που θα προβλέπεται για τους ναυτικούς τρίτων χωρών. Η πρόταση έχει στόχο να θέσει τους επιχειρηματίες του κλάδου σε συνθήκες ισότητας, καταργώντας το κοινωνικό ντάμπινγκ στον κλάδο αυτόν που παρουσιάζει ισχυρή ένταση εργασίας.

Η Επιτροπή θέσπισε εξάλλου μια πρόταση τροποποίησης του κανονισμού (ΕΟΚ) αριθ. 3577/92 για το θαλάσσιο καμποτάζ(3). Η πρόταση αυτή επιτρέπει συγκεκριμένα στο κράτος μέλοςποδοχής να επιβάλει τους κανόνες του σχετικά με τα απαιτούμενα ποσοστά των κοινοτικώνπηκόων στα πληρώματα για τακτικέςπηρεσίες μεταφοράς επιβατών και μεταφοράς με μετεπιβίβαση. Με την πρόταση αυτή θα γίνει δυνατός ο αποκλεισμός προσλήψεων για ναυτικούς τρίτων χωρών σε μη κοινοτικές συνθήκες του κλάδου αυτού.

Τέλος η Επιτροπή θα παρουσιάσει το 2000 μια ανακοίνωση για θέματα απασχόλησης και επιμόρφωσης των ναυτικών. Ένας από τους στόχους της θα είναι η εντονότερη αξιοποίηση πληρωμάτων κοινοτικής προέλευσης.

(1) ΕΕ L 364 της 12.12.1992.

(2) ΕΕ C 213 της 9.7.1998.

(3) ΕΕ C 213 της 9.7.1998.